Yo personalmente pienso que lo que se fala nel Eo-Navia ye gallegu y l'ALLA nun lo considera a parte, sinón como "una llingua más que pertenez al tueru galaico-portugués", poro, les idees de dellos nacionalistes gallegos nesi tema, queriendo imponer la so normativa a la fala del Eo-Navia falando "d'unidá de la llingua" tienen sentíu siempres qu'esos nacionalistes defendan tamién la "unidá de la llingua" pa col Portugués... ¿O por  qué en Galicia hai valor de pidir que la fala galaico-portuguesa d'Asturies s'escriba acordies a les normes de la RAG y nun lu hai pa pidir lo mesmo en Portugal? ¿Porque somos más febles y ruinos que los portugueses? Ye por eso que'l nacionalismu asturianu en xeneral nun tien bones rellaciones pa col gallegu... Lo que yo veo, nun ye una respetable preocupación pola llingua gallega/portugesa de xente que quier unificar la ortografía (como sí veo nos reintegracionistes gallegos); veo xente que nun tien el  cuayu de pidir en Portugal lo mesmo que pidi equí... y eso nos duel, porque vemos cómo les instituciones llingüístiques gallegues quieren "mandar" nes fales del tueru galaico-portugués (Eo-Navia), mentantu que pa colos portugueses callen...